мо́щно же у́бѡ, илѝ бж҃е́ственныя бла́гости въ ра́зумѣ вкуси́ти кому̀, илѝ бѣсѡ́вскія го́рєсти разу́мнѣ истяза́ти, а́ще кто̀ себѐ не извѣсти́тъ: благода́ти у́бѡ во глубину̀ ума̀ всели́тися, лука̂вымъ же духовѡ́мъ при удесѣ́хъ серде́чныхъ гнѣзди́тися: поне́же никогда́ же хотя́тъ ѿ человѣ̂къ позна́тися я́снѡ бѣ́сове, да не у́мъ сіѐ са́мое ѡщути́тъ, и увѣ́дѣвъ ѻпа́снѣ, па́мятію бж҃іею на тѣ́хъ воѡружа́ется